Pakuotės lapelis: informacija vartotojui

Cinnabsin N tabletės

Cinnabaris D3, Hydrastis D3, Kalium bichromicum D3, Echinacea D1

Homeopatinis vaistas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.

* Neišmeskite šio lapelio, nes vėl gali prireikti jį perskaityti.
* Jeigu norite sužinoti daugiau arba pasitarti, kreipkitės į vaistininką.
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
* Jeigu ūminės ligos atveju per 2 dienas Jūsų savijauta nepagerėjo arba net pablogėjo, kreipkitės į gydytoją.
* Jeigu lėtinės ligos atveju per 4 savaites Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1. Kas yra Cinnabsin N ir kam jis vartojamas

2. Kas žinotina prieš vartojant Cinnabsin N

3. Kaip vartoti Cinnabsin N

4. Galimas šalutinis poveikis

5. Kaip laikyti Cinnabsin N

6. Pakuotės turinys ir kita informacija

1. Kas yra Cinnabsin N ir kam jis vartojamas

Cinnabsin N yra homeopatinis vaistas papildomam ūminio ar lėtinio sinusito gydymui.

Indikacijos pagrįstos tik homeopatijos principais.

Jeigu ūminės ligos atveju per 2 dienas Jūsų savijauta nepagerėjo arba net pablogėjo, kreipkitės į gydytoją.

Jeigu lėtinės ligos atveju per 4 savaites Jūsų savijauta nepagerėjo arba net pablogėjo, kreipkitės į gydytoją.

2. Kas žinotina prieš vartojant Cinnabsin N

Cinnabsin N vartoti draudžiama:

* jeigu yra alergija veikliosioms medžiagoms, pvz., chromui, ežiuolei arba kitoms astrinių šeimos augalams, arba bet kuriai pagalbinei šio vaisto medžiagai (jos išvardytos 6 skyriuje).
* esant progresuojančioms sisteminėms ligoms, pvz., tuberkuliozei, baltųjų kraujo kūnelių sisteminėms ligoms (pvz., leukemijai), autoimuninėms ligoms (uždegiminei jungiamojo audinio ligai, vadinamajai kolagenozei, išsėtinei sklerozei), imuniteto deficitui (pvz., AIDS), imunineto nusilpimui (pvz., po organų arba kaulų čiulpų persodinimo, chemoterapijos), ŽIV infekcijai.

Įspėjimai ir atsargumo priemonės

Pavartojus vaistų, kurių sudėtyje yra ežiuolės, gali atsirasti odos išbėrimas, niežėjimas, retais atvejais, veido patinimas, dusulys, galvos svaigimas ir kraujospūdžio kritimas.

Jeigu padidėja seilėtekis, sumažinkite dozę arba nutraukite vaisto vartojimą.

Kviečių krakmolas ir medžiagos, kurių sudėtyje yra gyvsidabrio (*Cinnabaris*), gali sukelti padidėjusio jautrumo reakcijų.

Pasitarkite su gydytoju, jeigu patinsta veidas, karščiuojama, atsiranda stiprus galvos skausmas arba atsiranda papildomų negalavimų.

Vartojant homeopatinį vaistą, iš pradžių būklė gali laikinai pablogėti (pirminis homeopatinis pablogėjimas).Tokiu atveju, nutraukite Cinnabsin N vartojimą ir pasitarkite su gydytoju.

Vaikams

Cinnabsin N saugumas ir veiksmingumas jaunesniems kaip 2 metų vaikams neištirti. Duomenų nėra.

Kiti vaistai ir Cinnabsin N

Sąveika su kitais vaistais nebuvo pastebėta.

Jeigu vartojate arba neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Cinnabsin N vartojimas su maistu, gėrimais ir alkoholiu

Homeopatinių vaistų veikimą gali įtakoti neigiami gyvenimo būdo veiksniai, taip pat stimuliuojančios medžiagos arba alkoholis ir tabakas.

Nerekomenduojama vartoti šio vaisto su maistu ir gėrimais. Cinnabsin N vartoti mažiausiai pusę valandos prieš valgį ar pusę valandos po jo.

Nėštumas, žindymo laikotarpis ir vaisingumas

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą pasitarkite su gydytoju arba vaistininku.

Nėštumo metu ir žindymo laikotarpiu Cinnabsin N galima vartoti tik gydytojui leidus.

Vairavimas ir mechanizmų valdymas

Cinnabsin N gebėjimo vairuoti ir valdyti mechanizmus neveikia arba veikia nereikšmingai.

Cinnabsin N sudėtyje yra laktozės ir kviečių krakmolo

Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

Šis vaistas tinka sergantiems celiakija. Negalima vartoti kviečiams alergiškiems pacientams (ši liga skiriasi nuo celiakijos).

3. Kaip vartoti Cinnabsin N

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Jei gydytojas nepaskyrė kitaip, suaugusiesiems*, ūminės ligos metu* vartoti po 1 tabletę kas pusvalandį arba valandą (iki 6 tablečių per dieną), kol pagerėja savijauta. *Tolimesniam gydymui* vartoti po 1 tabletę 3 kartus per dieną.

Gydant *lėtinę ligą* vartoti po 1 tabletę 3 kartus per dieną.

**Vartojimas vaikams ir paaugliams**

Vaikams nuo 2 iki 5 metų, *ūminės ir lėtinės ligos metu*,vartoti pusę suaugusiųjų dozės.

Vaikams nuo 6 iki 11 metų, *ūminės ir lėtinės ligos metu,* vartoti 2/3 suaugusiųjų dozės.

Paaugliams nuo 12 metų, *ūminės ligos metu* vartoti po 1 tabletę kas pusvalandį arba valandą (iki 6 tablečių per dieną), kol pagerėja savijauta. *Tolimesniam gydymui* vartoti po 1 tabletę 3 kartus per dieną.

*Gydant lėtinę ligą* paaugliams nuo 12 metų vartoti po 1 tabletę 3 kartus per dieną.

Nerekomenduojama vartoti šio vaisto su maistu ir gėrimais. Tabletes vartoti mažiausiai pusę valandos prieš valgį ar pusę valandos po jo.

Rekomenduojama leisti tabletėms lėtai ištirpti burnoje. Mažiems vaikams tabletes galima ištirpinti nedideliame kiekyje vandens.

Ką daryti pavartojus per didelę Cinnabsin N dozę

Pavartojus per didelę dozę, jokio žalingo poveikio neturi būti.

Pamiršus pavartoti Cinnabsin N

Negalima vartoti dvigubos dozės norint kompensuoti praleistą tabletę.

Nustojus vartoti Cinnabsin N

Nustojus vartoti Cinnabsin N jokio žalingo poveikio neturi būti.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Pavartojus Cinnabsin N gali atsirasti padidėjusio jautrumo reakcijų: odos išbėrimas ir virškinimo trakto negalavimai. Nepageidaujamo poveikio dažnis nežinomas. Atsiradus padidėjusio jautrumo reakcijų, nutraukite vaisto vartojimą ir kreipkitės į gydytoją.

### Pranešimas apie šalutinį poveikį

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

5. Kaip laikyti Cinnabsin N

Šį vaistą laikykite vaikams nepastebimoje ir nepasiekiamoje vietoje.

Ant lizdinės plokštelės ir dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti ne aukštesnėje kaip 25 °C temperatūroje.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

6. Pakuotės turinys ir kita informacija

Cinnabsin N sudėtis

* Vienoje tabletėje yra šių veikliųjų medžiagų: Cinnabaris D3 25 mg, Hydrastis D3 25 mg, Kalium bichromicum D3 25 mg, Echinacea D1 25 mg.
* Pagalbinės medžiagos yra laktozės monohidratas, kviečių krakmolas, magnio stearatas.

Cinnabsin N išvaizda ir kiekis pakuotėje

Tabletės yra baltos arba balkšvos, plokščios, su nusklembtomis briaunomis, kartais šiek tiek taškuotos.

Po 20 tablečių lizdinėje plokštelėje, pagamintoje iš PVC ir aliuminio folijos. Vienoje kartoninėje dėžutėje su pakuotės lapeliu yra 40 arba 100 tablečių.

Gali būti tiekiamos ne visų dydžių pakuotės.

Registruotojas

Alpen Pharma GmbH

Steinenfeld 3

77736 Zell am Harmersbach

Vokietija

Tel. +49 7243 200 49 20

El. paštas [info.germany@alpenpharma.com](mailto:info.germany@alpenpharma.com)

**Gamintojas**

Deutsche Homöopathie-Union

DHU-Arzneimittel GmbH & Co. KG

Ottostr. 24

76227 Karlsruhe

Vokietija

ir

Dr. Gustav Klein GmbH & Co. KG

Steinenfeld 3

77736 Zell am Harmersbach

Vokietija

**Šis pakuotės lapelis paskutinį kartą peržiūrėtas 2023-12-27.**

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje<http://www.vvkt.lt/>.